open-index/open-wikipedia-markdown huggingface dataset:
Medulin

**Medulin** () on pieni kaupunki ja kunta Istrian niemimaan eteläosassa Kroatiassa. Vuoden 2011 väestönlaskennassa kunnan väkiluku oli 6&nbsp;481 ja varsinaisen kaupungin 2&nbsp;777. Medulin sijaitsee kahdeksan kilometriä Pulasta kaakkoon. 

Medulinissa on seuraavat kylät: Premantura, Banjole, Pješčana uvala, Vinkuran, Pomer ja Vintijan.

## Talous
Medulinin talous perustuu matkailuun. Heinä- ja elokuussa kaupungin asukasmäärä kasvaa turismin myötä yli 10&nbsp;000:een. Medulinissa on leirintäalueita ja uimarantoja.

## Urheilu
Medulinista ovat kotoisin jalkapallojoukkue NK Medulin 1921 ja kickboxing-klubi "Lav" Medulin

## Ystävyyskaupungit
* Cerklje na Gorenjskem (Slovenia)
* Porto Tolle (Italia)
* Montecarotto (Italia)
* Pöls-Oberkurzheim (Itävalta)
* Dojran (Pohjois-Makedonia)
* Marcali (Unkari)

## Kuvagalleria

Medulin map.GIF|Medulinin sijainti Istrian maakunnassa
Medulin Church.JPG|Pyhän Agnes Roomalaisen kirkko Medulinissa
Medulin Gasse.JPG|Katu Medulinissa


## Lähteet
*

### Viitteet

## Aiheesta muualla
Savalduman karstijärvi

**Savalduman karstijärvi**  on Virossa Länsi-Virumaalla Tapan kunnassan sijaitseva järvi. Se sijaitsee Pandiveren ylängön reuna-alueeseen ja järvi kuuluu karstijärviin, joiden vedenpinta muuttuu vuodenaikonen kuluessa suuresti.

## Maantietoa
Järvi sijaitsee karstialueella, jota sadevesi rapauttaa voimakkaasti. Se on syövyttänyt kalkkikivikallioon uurteita, syviä koloja ja maanalaisia onkaloita. Sadevedet imeytyvät tavallisesti näihin maanalaisiin onkaloihin ja vedet kulkeutuvat maanalaisissa puroissa alemmaksi purkautuen esille karstilähteistä. Keväällä, kun lumet sulavat, ei maan alle mahdu niin paljon vettä kuin sinne olisi tarjolla. Maanalaiset onkalot täyttyvät ja loput sulamisvesistä jäävät maan pinnalle.

Savaluduman kylän vieressä sijaitsee Savalduma soo, joka sijaitsee turpeen peittämän karstialueen päällä. Suon reunassa kalkkikivipinta on rapautunut rikki niin, että maastossa voidaan erottaa jopa 4,5 metriä korkea penger. Sen muodostaa sarja karstikuoppia (), joita on yli 60. Ne ovat läpimitoiltaan 2–75 metriä ja noin 2,5 metriä syviä.

Muutaman viikon vuodessa keväällä, kun suon ja ympäristön sulamisvedet valuvat suon laidassa sijaitsevan penkerettä vasten, syntyy suon reunaa seuraava pitkä karstijärvi. Sen kokonaispinta-ala voi kasvaa jopa 100 hehtaarin suuruiseksi. Sen suurimmaksi syvyydeksi on mitattu 6 metriä, mutta keskisyvyydeksi vain 1,7 metriä. Kun kesä lähestyy ja vesi imeytyy maan alle, laskee vedenpinta alemmaksi ja suurjärvestä kuroutuu erilleen pienempiä järviä ja lampia. Ensin se katoaa pohjoispuolelta (Eesjärv), missä on matalinta. Vesi jää lopuksi karstikuoppiin ja muutamaan suon reunassa olevaan pysyvään järveen. Alueen eteläpuolella sijaitsee Tagajärv, jossa pysyy vesi koko kesän ajan. Sinne lasketaan jätevettä, joka rehevöittää sen voimakkaasti. Järven pinta-ala on 3&nbsp;hehtaaria (ha) ja sen rantaviivan pituus on 2,1 kilometriä.

## Järven luokittelu ja ekologia
Koska järvi sijaitsee suon reunalla, valuu siihen ruskeaa humuspitoista vettä. Tällainen järvi luokitellaan limnologisesti dystrofiseksi järveksi. Karstialueen järviin liukenee runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Tällainen järvi luokitellaan alkalitrofiseksi järveksi (, AL). Kun siihen lasketaan vielä runsaasti ravintoaineita sisältävää jätevettä, rehevöityy järvi voimakkaasti. Järven rehevöityminen on niin voimakasta, että se on muuttunut hypertrofiseksi järveksi. Järven vesi vaihteleekin eri vuodenaikojen mukaan punaisesta ruskeaan ja keltaisesta oliivin vihreään.

## Lähteet
Kohila paisjärv

**Kohila paisjärv**  on Virossa Kohilan kunnassa Raplamaalla sijaitseva padottu järviallas.

## Maantietoa
Patojärven pinta-ala on 4,8&nbsp;hehtaaria (ha) ja se on 550 metriä pitkä ja 150 metriä leveä. Se on muodostunut, kun Keila jõen vedenpintaa on patoamalla nostettu normaalia korkeammalle. Padon ylittää katu *Töötuse*. Patojärven keskisyvyys on ilmoitettu olevan 2,5 metriä. Silloin voidaan laskea patoaltaan vesitilavuus kertomalla pinta-ala syvyydellä ja tästä saadaan tulokseksi 120&nbsp;000 m³ eli 0,00012&nbsp;km³. Järven rantaviivan pituus on 1,5 kilometriä. Patoallas sijaitsee Kohilan taajama-alueen laidalla.

## Lähteet
Gennadi Kolbin

**Gennadi Vasiljevitš Kolbin** (, ; 7. toukokuuta 1927 Nižni Tagil, Venäjän SFNT, Neuvostoliitto, nykyinen Venäjä – 15. tammikuuta 1998 Moskova, Venäjä) toimi Kazakstanin kommunistisen puolueen keskuskomitean ensimmäisenä sihteerinä (Kazakstanin sosialistisen neuvostotasavallan puoluejohtaja) 16. joulukuuta 1986 — 22. kesäkuuta 1989.
Luettelo norjalaisista sanomalehdistä

Tämä on **luettelo [[norja]]laisista [[sanomalehti|sanomalehdistä]]**.

## A
* Adresseavisen
* Aftenposten
* Agder Flekkefjords Tidende
* Agderposten
* Akers Avis/Groruddalen
* Akershus Amtstidende
* Altaposten
* Andøyposten
* Arbeidets Rett
* Askeravisen
* Askøyværingen
* Aura Avis
* Aust Agder Blad
* Avisa Nordland
* Ávvir
* Arendals Tidende

## B
* Bergensavisen
* Bergens Tidende
* Brønnøysunds avis
* Budstikka

## D
* Dagbladet
* Dagens Næringsliv
* Dag og Tid
* Dagsavisen
* Drammens Tidende

## F
* Finnmark Dagblad
* Framtid i nord
* Fædrelandsvennen

## G
* Glåmdalen
* Gudbrandsdølen Dagningen

## H
* Halden Arbeiderblad
* Hamar Arbeiderblad
* Hamar Dagblad
* Harstad Tidende
* Haugesunds Avis
* Helgelendingen

## I
* iTromsø

## K
* Klassekampen
* Kvinnheringen

## L
* Lofotposten

## M
* Morgenbladet
* Moss Avis

## N
* Nationen
* Nettavisen
* Nordlys

## O
* Oppland Arbeiderblad

## R
* Romsdals Budstikke

## S
* Sandnesposten
* Stavanger Aftenblad
* Sunnmørsposten
* Svelviksposten

## T
* Tidens Krav
* Troms Folkeblad

## V
* Verdens Gang
* Vårt Land

## Å
* Ås Avis

## Ö
* Østlandets Blad
* Østlendingen
Adresseavisen

**Adresseavisen**, puhekielessä **Adressa**, on Norjassa Trondheimissa ilmestyvä sanomalehti. 

Adresseavisen on Norjan vanhin sanomalehti. Lehti alkoi ilmestyä 1767 nimellä *Trondhiems Adresse Contoirs Efterretninger* ja sai nykyisen nimen 1927. Sen omistaa Polaris Media, joka on pörssinoteerattu yritys, joka muodostui, kun Adressavisen yhdistyi lokakuussa 2008 Harstad Tidenenen kanssa. Pääkonttori on Heimdalissa Trondheimissa. Lehden levikki on 60&nbsp;653 (2016). 

Lehti on ilmestynyt syyskuusta 2006 alkaen tabloidina.

Lehti julkaisi kesäkuussa 2008 piirroksen itämaisesta miehestä, ja sen ohessa oli teksti "Jeg er Muhammed og ingen tør trykke meg!" (Minä olen Muhammed, eikä kukaan saa koskea minua) vastauksensa edellisenä päivänä tehtyyn hyökkäykseen Tanskan Pakistanin-suurlähetystöä vastaan.

## Lähteet

## Aiheesta muualla
*Adresseavisenin verkkosivusto
Lola B12/60

**Lola B12/60** on brittiläisen Lolan valmistama LMP1-luokan mukainen kilpa-auto, jolla sveitsiläinen Rebellion Racing -talli kilpaili FIA World Endurance Championship -sarjassa vuosina 2012–2013.

## Tulokset
Sopila

**Sopila** (monikossa **sopile**, tai istr. **roženica**, monikossa **roženice**) on muinainen perinteinen kroatialainen puupuhallin. Sopila muistuttaa oboeta ja skalmeijaa. 

Sopilaa käytetään pääasiassa Kvarnerinlahden alueella, Kastavissa, Vinodolissa, Krkin saarella ja Istriassa. Sopileja soitetaan aina pareittain, jolloin samaan aikaan soittavat suuri ja pieni tai ohut ja paksu sopila. Siksi soittimeen viitataankin useimmiten monikkomuodossa *sopile*. Sopila on soittimena monipuolinen, ja se on tunnettu erityislaatuisesta läpitunkevasta äänestään. Sitä jäljitellään nykyisin modernissa Kvarnerin alueen musiikissa käyttämällä oboeta tai sopraanodulzainaa. Sopila on nykyään mihjn ja šurlen ohella suosituimpia soittimia Istrian, Kvarnerin ja Krkin kansanperinteessä.

## Lähteet
* Roženice (sopele, sopile, supiele, tororo). Istrapedia.hr, M. Marić (kroatiaksi)
* Sopile . Gajde.com, Stjepan Večković (kroatiaksi)
* Sopile . Kroatian postilaitos.
Keijo Savolainen

**Keijo Artturi Savolainen** (22. helmikuuta 1929 Tampere – 14. helmikuuta 2019 Helsinki) oli suomalainen päätoimittaja, SKDL:n poliitikko ja Ylen johtaja.

Savolaisen vanhemmat olivat Kiteeltä kotoisin ollut puuseppä August Savolainen ja tamperelainen varastonhoitaja Fanny Maria Stenman. Hän kävi keskikoulun ja opiskeli kansankorkeakoulussa 1960–1961. Savolainen teki opintomatkat Neuvostoliittoon 1964 ja Saksan demokraattiseen tasavaltaan 1970.

Savolainen oli tamperelaisessa SKDL:n Hämeen Yhteistyö-lehdessä toimittajana 1953–1963 ja päätoimittajana 1963–1968. Hän oli ohjelmatoiminnan tarkkaajana Yleisradion PTS-elimessä 1968–1971 ja toimi Yleisradion Hämeen alueradion päällikkönä 1971–1974 ja Radio 2:n johtajana 1975–1984. Viimeksi Savolainen oli radion ohjelmajohtajana vuoteen 1989 saakka. Hän jäi eläkkeelle vuonna 1990. 

Savolainen oli jäsenenä SKDL:n liittohalltuksessa 1967–1970, TUL:n liittoneuvostossa 1959–1967, Pirkanmaan maakuntaliiton hallituksessa 1957–1968, Tampereen yliopiston valtuuskunnassa 1966–1968, television ohjelmaneuvostossa 1964–1968 sekä vuodesta 1976 ETYK-toimikunnassa ja Suomi-Tsekkoslovakia-seuran johtokunnassa. Savolainen oli 1960-luvulla Kerho 66 ja Aikamme kasvot -keskusteluryhmien vetäjänä. Keskusteluryhmiin kuuluivat muun muassa Urpo Harva, Raino Vehmas ja Yrjö Littunen.

Keijo Savolainen oli naimisissa vuodesta 1949 Liisa Johanna Hollin kanssa. Keijo Savolaisen vanhempi veli oli näyttelijä Heikki Savolainen.

## Teoksia
* *Selvitys alueuutisista syksyllä 1970* ; työryhmä Helvi Kolehmainen, Terttu Pitkänen, Keijo Savolainen, Anna-Liisa Tolonen-Olsson ja Kaarina Wuotila. Yleisradio. Koulutustoimisto, Helsinki 1971

## Toimitustöitä
* Joan Harms : *Sarjafilmien maailmat : Yleisradion ja Mainos-television sarjafilmiohjelmisto 2.2.1969-17.5.1969* ; toim. Max Rand ja Keijo Savolainen. Delfiinikirjat. Otava 1970
* *Vasemmiston tunnonvaivat* ; toim. Keijo Savolainen ; kirj. Seppo Lindblom ym. Omega-sarja. Kirjayhtymä, Helsinki 1970

## Lähteet

## Aiheesta muualla
* Keijo Savolainen perheineen vuonna 1957, Työväenmuseo Werstas (Finna)
HTTP Live Streaming

**HTTP Live Streaming** (HLS) on HTTP-pohjainen multimedialle tarkoitettu tietoliikenneprotokolla, joka on Apple-yhtiön kehittämä.

Tekijät ovat julkaisseet protokollasta dokumentin  informatiivisena normaalin menettelyn ulkopuolisena. Protokolla ei ole virallinen IETF-standardi.

## Katso myös
* RFC

## Lähteet
Georg Wigström

**Georg August Wigström** (8. toukokuuta 1891 Hanko – 31. tammikuuta 1957) oli suomalainen arkkitehti ja rakennusneuvos.

Wigströmin vanhemmat olivat tullivartija August Emil Wigström ja Ida Josefina Dahlberg. Hän pääsi ylioppilaaksi 1911 ja valmistui diplomiarkkitehdiksi 1918. 

Wigström oli rakennushallituksessa arkkitehtinä 1920–1937, toimistoarkkitehtinä 1937–1940, vt. yli-insinöörinä 
1940–1943 sekä vuodesta 1945 alkaen rakennushallituksen rakennusneuvoksena ja rakennusosaston päällikkönä. Hän toimi myös yksityisenä arkkitehtinä.

## Suunnittelutöitä
* Janhusen talo, Lahti 1927
* Lahden vanha radioasema 1928
* Asuintalo Solnante 15, Munkkiniemi, Helsinki 1934 
* As Oy Lauttasaarentie 46, Helsinki 1954 

## Lähteet
Johann Heinrich Rosenplänter

**Johann Heinrich Rosenplänter** (23. heinäkuuta, J. 12. heinäkuuta 1782 Wolmar – 27. huhtikuuta, J. 15. huhtikuuta 1846 Pärnu) oli baltiansaksalainen kielitieteilijä ja estofiili. Hän oli ensimmäisiin vironkielisiin tieteellisiin lehtiin kuuluvan lehden *[[Beiträge zur genauern Kenntniß der ehstnischen Sprache]]* (usein lyhyesti: *Beiträge...*) päätoimittaja.

Rosenplänter oli itämerenmaakuntalainen pappi ja kirjailija. Hän syntyi Wolmarin kaupungissa, Liivinmaan latvialaisessa osassa, ja aloitti monien vastoinkäymisten jälkeen 1803 opiskelun Tarton yliopistossa, jossa hän 1806 suoritti pappistutkinnon. Hän oli vuodesta 1809 kuolemaansa asti Pärnun kaupungissa virolaisen seurakunnan pappina.

Rosenplänter on kirjoittanut viroksi ja latviaksi muutamia kirjasia. Hänen huomattavin kirjallinen ansionsa on kuitenkin aikakausijulkaisu *Beiträge zur genauern Kenntniss der ehstnischen Sprache* (yhteensä 20 vihkoa vuosina 1813–1822), jonka tarkoituksena oli viron kielen tuntemuksen edistäminen. Lehti pyrki ensi sijassa kehittämään viroa kirjakielenä turvaamalla puhtaaseen kansankieleen ja lainaamalla sopivia sanoja esimerkiksi suomesta. Rosenplänter harrasti viron samoin kuin latvian kielen viljelyä etupäässä kansansivistyksen kohottamista silmällä pitäen.

Rosenplänter piti tärkeänä, että papit ja muut virkamiehet osaavat virolaisalueella kunnollisesti viroa ja latvialaisalueella latviaa. Siksi näitä kieliä oli hänen mielestään opiskeltava jo kymnaaseissa. Rosenplänterin aloitteesta esitettiin ensimmäiset vironkieliset näytelmät Pärnussa 1816, 1824, 1829. Kansansivistystä hän edisti muun muassa perustamalla kyläkouluja. Suomalaisuuden harrastukset Turussa 1820-luvulla saivat ainakin osittain virikettä Rosenplänterin Beiträgessä esittämistä mielipiteistä.

## Lähteet

## Aiheesta muualla
* ISIK, Eesti biograafiline andmebaas 
* Johann Heinrich Rosenplänter (1782 – 1846) Eeva, Digital Text Repository for Older Estonian Literature
Nigerian punta

**Punta** oli Nigerian valuuttana vuodesta 1907 vuoteen 1973. Nigeria oli käyttänyt vuoteen 1958 asti Brittiläisen Länsi-Afrikan puntaa, jonka jälkeen valtio alkoi painamaan omaa valuuttaansa. Nigerian punta jaettiin 20 šillinkiin. Kun naira esiteltiin vuonna 1973, vaihtui Nigerian punta kyseiseen valuuttaan.

## Nigerian rahan historia
Ennen siirtomaa-aikaa eri kulttuurit käyttivät vaihtovälineinä monenlaisia esineitä, kuten kaurinkuoria, manilloita, helmiä ja suolaa. Ensimmäinen merkittävä rahapolitiikka Nigeriaan tuli vuonna 1880, jolloin siirtomaa-asetus toi Britannian Länsi-Afrikkaan šillingin ja penniin virallisiksi rahayksiköiksi. Kolikot tulivat Englannin pankilta, ja niitä jakoi yksityinen pankki Bank for British West Africa vuoteen 1912 asti.

Vuodesta 1912 vuoteen 1959 West African Currency Board (WACB) laski liikkeelle ensimmäiset setelit ja kolikot Nigeriassa, Ghanassa, Sierra Leonessa ja Gambiassa. Suurin seteliarvo oli yksi punta ja suurin kolikko oli yhden šillingin kolikko. Nigeria otti käyttöön oman keskuspankkinsa (CBN), joka alkoi laskea liikkeelle omia seteleitään vuonna 1959, jolloin WACB:n setelit ja kolikot poistettiin käytöstä. Vuonna 1962 valuutan nimi muutettiin vastaamaan maan tasavallan asemaa. Vuonna 1973 Nigeria siirtyi metriseen desimaalijärjestelmään, jolloin valuutan perusyksikkö muuttui punnasta nairaan, ja naira jakautui 100 koboon.

Myöhemmin valuuttaa uudistettiin useaan otteeseen, muun muassa 1977 esiteltiin ensimmäistä kertaa 20 nairan seteli, jossa oli kenraali Murtala Mohammedin kuva. Vuonna 1979 otettiin käyttöön uudet setelit eri arvoissa ja ne koristeltiin kuuluisien nigerialaisten kuvilla ja kulttuuriteemoilla. 1980-luvulla setelien värejä vaihdettiin väärinkäytösten estämiseksi, ja 1990-luvulla pienet setelit korvattiin kolikoilla. Vuonna 1999–2005 otettiin käyttöön suurempiarvoiset setelit (₦100, ₦200, ₦500, ₦1000).

2000-luvulla alettiin siirtyä polymeerisiin seteleihin, ja vuoden 2007 jälkeen useimmat pienemmät setelit sekä jotkut kolikot uudistettiin polymeeripohjaisiksi. Erityisiä juhlarahasarjoja julkaistiin itsenäisyyden 50-vuotisjuhlan (2010) ja maan olemassaolon 100-vuotisjuhlan (2014) kunniaksi. Vuonna 2022 suurten setelien värit vaihdettiin torjumaan setelien hamstrausta, puhtaan rahan puutetta ja väärennöksiä.

## Lähteet
Hämeenlinnan keskustaajama

**Hämeenlinnan keskustaajama** on pääosin Hämeenlinnan kaupungin alueella sijaitseva kaupunkiseudun suurin taajama, jossa asui vuoden 2023 lopussa noin 52&nbsp;000 asukasta. Tämä tekee siitä Suomen neljänneksitoista suurimman taajaman. Väestötiheys taajamassa oli noin 1&nbsp;043 asukasta neliökilometrillä, ja taajaman pinta-ala oli noin 50 neliökilometriä.

Taajama sijoittuu lähes kokonaan vuonna 2009 tapahtunutta kuntaliitosta edeltäneelle Hämeenlinnan kaupungin alueelle; vuonna 2023 taajaman asukkaista 51 601 asui Hämeenlinnassa ja vain 462 Janakkalassa. Hämeenlinnan keskustaajaman väkiluku on ollut kasvussa viime vuosina, vaikka useita entisiä kuntia käsittävän hallinnollisen kaupungin väkiluku onkin pysynyt paikallaan. Tämä johtuu ennen kaikkea liitoskuntien vähenevästä väestöstä.

On oletettavaa, että Turengin taajama Janakkalassa kasvaa tulevaisuudessa yhteen Hämeenlinnan keskustaajaman kanssa, sillä taajamat sijaitsevat tällä hetkellä hyvin lähekkäin, ja niiden pinta-ala on kasvussa. Parolan taajama sulautui yhteen Hämeenlinnan keskustaajaman kanssa vuoden 2020 aikana. Vuonna 2023 taajamat olivat kuitenkin jälleen eriytyneet omikseen.

## Lähteet
Egosoft

**Egosoft** on saksalainen videopelien kehittäjä, joka on perustettu vuonna  nimellä **Ego Software**.

Yrityksen tunnetuimpiin tuotteisiin lukeutuu *[[X (pelisarja)|X]]*-avaruussimulaatiopelien sarja. Lisäksi yritys on tehnyt joukon promootiopelejä eri yrityksille.

## Pelit

## Lähteet

## Aiheesta muualla
* Yrityksen profiili MobyGamesissä
Aulis Kalma

**Aulis Kalma** (4. heinäkuuta 1899 Pori – 21. toukokuuta 1975 Helsinki) oli suomalainen arkkitehti.

Kalma pääsi ylioppilaaksi 1917 Helsingin suomalaisesta normaalilyseosta ja valmistui arkkitehdiksi Teknillisestä korkeakoulusta 1925.

Kalma toimi arkkitehtinä puolustus- ja sosiaaliministeriössä sekä oli rautatiehallituksen talonrakennusosaston päällikkönä. Viimeksi hän toimi yksityisenä arkkitehtinä. Kalma oli myös opettajana teknillisissä kouluissa ja opistoissa.

Aulis Kalma on haudattu Honkanummen hautausmaalle Helsinkiin.

## Suunnittelutöitä
* Etelä-Hämeen piirimielisairaala, Kankaantausta, Vanaja 1932 
* Pelastusarmeijan talo, Alppikatu, Helsinki 1937 
* Chymoksen tehdasalue, Toijala 1945  
* Runonlaulajan pirtti, Parppeinvaaran Runokylä, Ilomantsi 1964 

## Lähteet
Andreas Vaikla

**Andreas Raido Karuks Vaikla** (s. 19. heinäkuuta 1997) on Kanadassa syntynyt virolainen maalivahti, joka edustaa IFK Mariehamnia. Hän pelaa myös Viron jalkapallomaajoukkueessa.

## Lähteet

## Aiheesta muualla
Kejonen

**Kejonen** on muun muassa seuraavien suomalaisten henkilöiden sukunimi:

* Esa Kejonen (s. 1994), pesäpalloilija, valmentaja, blogikirjoittaja ja curlingvaikuttaja
* Otto Kejonen (s. 1992), jalkapalloilija
* Pekka Kejonen (1941–2020), kirjailija, kriitikko ja jazzmuusikko
* Pentti Kejonen (s. 1946), kulttuuriohjaaja, elokuvakriitikko ja elokuva-alan vaikuttaja
* Rauha Kejonen (s. 1955), kirjailija
* Silja Kejonen (s. 1978), runoilija ja kuvataiteilija
* Teemu Kejonen (1977–2021), Rääkkylän (2013–2014), Evijärven (2015–2020) ja Askolan (2020–2021) kunnanjohtaja, diplomi-insinööri, pikajuoksija.
Alain Berset

**Alain Berset** (s. 9. huhtikuuta 1972 Fribourg) on sveitsiläinen poliitikko. Hän on ollut vuodesta 2012 lähtien Sveitsin liittoneuvoston jäsen ja johtanut sisäministeriötä. Hän oli liittopresidentti vuonna 2018. Berset oli Sveitsin liittokokouksen ylähuoneen jäsen vuosina 2003–2011.

Berset on opiskellut politiikkaa ja taloustieteitä sekä väitellyt tohtoriksi vuonna 2005 Neuchâtelin yliopistossa.

## Lähteet

## Aiheesta muualla
Beiträge zur genauern Kenntniß der ehstnischen Sprache

**Beiträge zur genauern Kenntniß der ehstnischen Sprache** (usein lyhyesti: **Beiträge**) oli ensimmäinen vironkielinen tieteellinen lehti. Se ilmestyi vuosina 1813–1832. Lehteä toimitti Johann Heinrich Rosenplänter.

Julkaisu on luettavissa vapaasti tekstikokoelmassa Eesti vanema kirjanduse digitaalsest tekstikogust (EEVA).

## Lähteet
Kangasmaa

**Kangasmaa** voi tarkoittaa:

* Aaro Kangasmaa (1889–1949), rakennusalalla toiminut insinööri ja toimitusjohtaja
* Alvar Kangasmaa (ent. *Hedman*, 1883–1951), taidemaalari
* Eeva Kangasmaa-Minn (1919–2008), suomen kielen ja fennougristiikan professori
* Kaarina Kangasmaa (o.s. *Koivuniemi*, s. 1932), yleisurheilija
* Minna Kangasmaa (s. 1967), kuvanveistäjä
* Tommi Kangasmaa (s. 1971), ammattisotilas ja elokuvatuottaja.
Puhtila

**Puhtila** on sukunimi, joka on muun muassa seuraavilla suomalaisilla henkilöillä:

* Kirsti Puhtila (1929–2006), toimittaja, kirjailija ja sanoittaja
* Matti Puhtila (1958–2005), radiotoimittaja
* Sauvo Puhtila (1928–2014), sanoittaja, säveltäjä ja radiotoimittaja
Ahmala

**Ahmala** on suomalainen sukunimi:

* Heikki Ahmala (1879–1940), vahtimestari ja kansanedustaja
* Hilkka Ahmala (1915–1972), toimittaja
* Kustaa Ahmala (1867–1933), kansanedustaja
* Kössi Ahmala (1889–1918), postimies ja työläiskirjailija
* Otto Ahmala (1898–1972), jääkäriluutnantti
Hentilä

**Hentilä** voi tarkoittaa:

* Jorma Hentilä (s. 1937), poliitikko
* Meeri Hentilä, graafinen suunnittelija ja kuvittaja
* Seppo Hentilä (s. 1948), valtiotieteen tohtori
* Sini Hentilä (o.s. *Kiiski*, s. 1990), keihäänheittäjä.
Kerkkonen

**Kerkkonen** on muun muassa seuraavien suomalaisten henkilöiden sukunimi:

* Gunvor Kerkkonen (o.s. *Holmberg*, 1903–2002), historiantutkija ja kirjastonhoitaja, professorin arvonimi, Martti Kerkkosen puoliso
* Kaarlo Kerkkonen (1869–1928), pastori, kouluneuvos ja sukututkija
* Martti Kerkkonen (1905–1990), historiantutkija, valtionarkiston hoitaja, Kaarlo Kerkkosen poika
* Ritva Kerkkonen (o.s. *Bister*, s. 1944), korkeushyppääjä
* Veikko Kerkkonen (1901–1984), yliopettaja, historiantutkija ja filosofian tohtori, Kaarlo Kerkkosen poika.
Pelli

**Pelli** on suomalainen sukunimi. "Pelli" on suomalaistunut versio Pelle-nimestä, joka on Pekka (Per) -nimen kansanomainen kutsumamuoto (lempinimi).

Pelli on muun muassa seuraavien henkilöiden sukunimi:

* Adalmiina Pelli, suomalainen lapsinäyttelijä
* Ari Pelli (s. 1967), suomalainen jääkiekkoilija ja valmentaja
* Arttu Pelli (s. 1996), suomalainen jääkiekkopuolustaja
* César Pelli (1926–2019), yhdysvaltalais-argentiinalainen arkkitehti
* Jussi Pelli (1895–1962), suomalainen jääpalloilija
* Jussi Pelli (s. 1954), suomalainen nykyaikainen viisiottelija ja miekkailija
* Raija Pelli (s. 1957), suomalainen toimittaja
* Riitta Pelli (s. 1978), suomalainen kuulantyöntäjä

## Viitteet
Aapo Mäenpää

**Aapo Mäenpää** (s. 14. tammikuuta 1998 Hämeenlinna) on suomalainen jalkapalloilija, joka edustaa ruotsalaista Östers IF -joukkuetta.

## Lähteet

## Aiheesta muualla
Barrage

**Barrage** on vuonna 2017 ensi-iltansa saanut Laura Schroederin ohjaama luxemburgilais-belgialais-ranskalainen draamaelokuva, jonka pääosissa ovat Lolita Chammah, Thémis Pauwels ja Isabelle Huppert. Laura Schroeder laati elokuvan käsikirjoituksen Marie Nimierin kanssa. Elokuvan tuottajina olivat Pol Cruchten, Sébastien Delloye, Jeanne Geiben, Sebastian Schelenz ja Martine de Clermont-Tonnerre.

## Juoni

Catherine (Lolita Chammah) palaa Luxemburgiin tyttärensä Alban (Thémis Pauwels) luokse oltuaan kymmenen vuotta Sveitsissä. Catherinen äiti Elisabeth (Isabelle Huppert) on pitänyt Albasta huolta Catherinen ollessa ulkomailla. Alba on kuitenkin kylmä ja etäinen äitiään kohtaan, sillä ulkomailla vuosia ollut äiti on muuttunut hänelle täysin vieraaksi. Elisabeth on myös kylmäkiskoinen Catherinea kohtaan, koska hän haluaa pitää tyttärentyttärensä itsellään jatkossakin. Eräänä päivänä Catherine saa tarpeekseen tyttärensä ja äitinsä kylmyydestä. Hän sieppaa Alban ja lähtee tämän kanssa järvelle pohjoiseen. Niin alkaa horjuva matka kohti äidinrakkauden arvoituksellista ja monimutkaista maailmaa.

## Näyttelijät

## Tuotanto
*Barragen* tuotantoyhtiöinä olivat luxemburgilainen Red Lion Sarl, belgialainen Entre Chien et Loup ja ranskalainen MACT Productions. Elokuvan virallinen traileri julkaistiin 13. kesäkuuta 2017.

## Julkaisu ja vastaanotto
*Barrage* sai maailmanensi-iltansa Berliinin elokuvajuhlien *Forum*-esityssarjassa Saksassa 10. helmikuuta 2017. Elokuvan Luxemburgin ensi-ilta oli Luxemburgin elokuvajuhlilla 5. maaliskuuta 2017. Elokuva saa teatteriensi-iltansa Luxemburgissa ja Ranskassa 19. heinäkuuta 2017. Ranskassa elokuvan teatterilevittäjänä on Alfama Films.

Rotten Tomatoes -sivuston mukaan 43% kriitikoista on antanut elokuvalle positiivisen arvosanan 5,1/10 keskiarvolla. Keräys perustuu seitsemään arviointiin. Metacritic-sivuston mukaan seitsemän arvostelun perusteella elokuva on saanut 54 pistettä sadasta mahdollisesta.

## Lähteet

## Aiheesta muualla
* ''Barrage'' Alfama Filmsin sivuilla 
* 
* 
* ''Barrage'' AlloCinéssä 
* ''Barrage'' UniFrancessa 
* ''Barrage'' Cineuropan sivuilla
TSR

**TSR** voi tarkoittaa seuraavia:

* TSR, Työsuojelurahasto
* TSR, Télévision Suisse Romande, vuosina 1953–2012 toiminut sveitsiläinen televisioasema
* TSR, Inc., vuosina 1973–1997 toiminut yhdysvaltalainen roolipelejä julkaissut yhtiö
* TSR, Traian Vuian kansainvälisen lentoaseman IATA-koodi
Oskar Fischinger

**Oskar Wilhelm Fischinger** (22.6.1900 – 31.1.1967) oli saksalais-amerikkalainen animaattori, elokuvantekijä ja taidemaalari. Fischinger tunnetaan abstrakteista animoiduista musiikkielokuvista, jotka hän teki vuosikymmeniä ennen tietokonegrafiikan ja musiikkivideoiden syntyä. Fischinger teki yli 50 lyhytelokuvaa ja maalasi satoja tauluja, joista useat kuuluvat merkittävien museoiden kokoelmiin.

Fischinger teki erikoistehosteet Fritz Langin vuonna 1929 valmistuneeseen elokuvaan Frau im Mond (Matka kuuhun). Vuonna 1936 hän muutti Yhdysvaltoihin pakoon Natsi-Saksan hallintoa. Fischingerille tarjottiin töitä Paramount-tuotantoyhtiöstä. Hän työskenteli myös Disneyn Fantasia-elokuvan parissa, mutta lähti projektista pettyneenä, kun hänen Toccata ja Fuuga -jaksoon laatimia suunnitelmia muutettiin.

## Lähteet

## Aiheesta muualla
*
Veikko Kerkkonen

**Kaarlo Veikko Kerkkonen** (22. tammikuuta 1901 Liminka – 5. lokakuuta 1984 Helsinki) oli suomalainen yliopettaja, historiantutkija ja filosofian tohtori.

Kerkkosen vanhemmat olivat kouluneuvos Kaarlo Kerkkonen ja Anni Kulta Sofia Krank. Hän pääsi ylioppilaaksi 1920 ja valmistui filosofian kandidaatiksi 1922, maisteriksi 1927 ja lisensiaatiksi sekä tohtoriksi 1940.

Kerkkonen oli Rauman kansalaisopiston johtajana 1926–1929, Helsingin II suomalaisen lyseon historian vanhempana lehtorina 1931–1948 sekä Tyttönormaalilyseon historian ja siihen liittyvien aineiden yliopettajana vuodesta 1948 alkaen. Hän oli Valtion iltaoppikoulukurssien rehtorina 1945–1947 ja Yhteiskunnallisen korkeakoulun vt. historian professorina 1949–1951. Kerkkonen oli Itsenäisyyden Liiton ensimmäisenä puheenjohtajana 1920-luvulla ja myös järjestön viimeisenä puheenjohtajana vuosina 1944–1946, kunnes se lakkautettiin välirauhansopimuksen vastaisena järjestönä. Hän oli samalla myös *[[Itsenäinen Suomi]]* -lehden päätoimittajana 1944–1946. Myöhemmin hän oli Historianopettajain liiton puheenjohtajana 1951–1953.

Veikko Kerkkonen oli naimisissa vuodesta 1929 lehtori Elna Durchmanin kanssa. Veikko Kerkkosen nuorempi veli oli arkistoneuvos Martti Kerkkonen.

## Teoksia
* *Arvostelma ja sen totuus*. Tekijä, Helsinki 1924
* *Historiakäsitteestä ja historian metodista*. Helsinki 1930
* *Janakkalan historia*. Janakkalan kunta, Hämeenlinna 1931, uusi painos Janakkalan kunta, Janakkala 1976
* *Historian opetusmetodista*. Helsinki 1934
* *Suomen kauppatilastoa 1600-luvulla*. Helsinki 1938
* *Etelä-Suomen kaupunkien kruununverot 1614-1650*, Helsingin yliopiston väitöskirja. Historiallisia tutkimuksia 39. Suomen historiallinen seura, Helsinki 1945
* *Suomen historia*, Tiedon portaat osa 2. WSOY 1966 (Veikko Lehtosalon kanssa)

## Toimitustöitä
* *[[Ida Aalberg]]in syntymän 100-vuotismuisto* ; toimittanut Veikko Kerkkonen. Janakkala ennen ja nyt 6. Janakkala-seura, Janakkala 1957, näköispainos nimellä *Ida Aalbergin syntymän 150-vuotismuisto*. Janakkala-seura, Janakkala 2007
* *Suomalainen yhteiskunta* ; toimituskunta Veikko Kerkkonen ym. ; kirjoittajat Urpo Harva ym. Yhteiskunnallisen korkeakoulun julkaisuja 10. Yhteiskunnallinen korkeakoulu, Helsinki 1959

## Lähteet
Simo Konsala

**Simo Seppo Samuli Konsala** (11. syyskuuta 1932 Tampere – 7. heinäkuuta 2020 Helsinki) oli suomalainen filosofian maisteri ja teatterineuvos.

Konsalan vanhemmat olivat maalari Kaarlo Aadolf Konsala ja Alma Sofia Koskinen. Hän pääsi ylioppilaaksi 1951 ja valmistui filosofian kandidaatiksi ja maisteriksi 1957.

Konsala oli Suomalaisen kirjallisuuden seuran palveluksessa 1959–1968 toimien muun muassa *Suomen kirjallisuus* -teoksen toimitussihteerinä. Hän oli seuran johtokunnan jäsenenä 1968–1971 ja valtuuskunnan jäsenenä vuodesta 1971. Konsala oli myös Aamulehden kirjallisuusarvostelijana 1956–1959 ja Aleksis Kiven seuran sihteerinä 1960–1966. Konsala oli Suomen Teatteriliiton (nykyisin Suomen Teatterit ry) johtajana 1965–1992 ja valtion näyttämötaidetoimikunnan varapuheenjohtajana 1989–1992. Hän sai teatterineuvoksen arvon 1993.

Simo Konsala oli naimisissa vuodesta 1957 keramiikkataiteilija Pirkko Jutin kanssa.

## Teoksia
* *Kotimainen kirjallisuus*, Tiedon portaat osa 7. WSOY 1969
* *Sanataiteen käsitteitä*. Markkinointi-instituutin julkaisu no 67. Helsinki 1977
* *[[Veikko Sinisalo]] ja Suomi* ; dramaturgia Simo Konsala ; saatesanat Kaisu Mikkola. Fazer/Finnlevy, Helsinki 1992
* *Talentit* : näytelmä. 1999 (yhdessä Veikko Pihlajamäen kanssa, perustuu Mathilda Roslin-Kalliolan novelliin *Kamala hetki*)

## Toimitustöitä
* *Seulottua sanaa : kirjoituksia sanataiteen, kielen ja kansanperinteen alalta* ; toim. Terho Itkonen ja Simo Konsala. Suomalaisen Kirjallisuuden Seuran toimituksia 269. Helsinki 1961, 2. tark. painos 1962
* Martti Rapola : *Suomalainen kurkihirsi : vuosikokousten avajaispuheet 1947–1961* ; Suomalaisen kirjallisuuden seura on julkaissut tämän kirjan esimiehensä professori Martti Rapolan 70-vuotispäiväksi ; toim. Toivo Vuorela ja Simo Konsala. Helsinki 1961
* *Suomen kirjallisuus 1, Kirjoittamaton kirjallisuus* ; toim. Matti Kuusi ja Simo Konsala ; toimitusneuvosto Martti Rapola ym. ; toim. Matti Kuusi ; kirjoittajat Matti Hako ym. ; Lapinkieliset runonäytteet suomentanut Erkki Itkonen, ruotsinkieliset Jouko Hautala, muunkieliset Matti Kuusi. Suomalaisen kirjallisuuden seura. Otava, Helsinki 1963
* *Suomen kirjallisuus 2, Ruotsin ajan kirjallisuus* ; toim. Matti Kuusi ja Simo Konsala ; toimitusneuvosto Martti Rapola ym. ; toim. Martti Rapola ; kirjoittajat Olof Enckell ym. Suomalaisen kirjallisuuden seura. Otava, Helsinki 1963
* *Suomen kirjallisuus 3, Turun romantikoista Aleksis Kiveen* ; toim. Matti Kuusi, Simo Konsala ; toim. Lauri Viljanen ; kirj. Erik Ekelund ym. Suomalaisen kirjallisuuden seura. Otava, Helsinki 1964
* *Suomen kirjallisuus 5, Joel Lehtosesta Antti Hyryyn* ; toim. Matti Kuusi, Simo Konsala ja Sirkka Kurki-Suonio ; toim. Annamari Sarajas ; kirj. Kai Laitinen ym. Suomalaisen kirjallisuuden seura. Otava, Helsinki 1965
* *Suomen kirjallisuus 7, Kirjallisuuden kenttä* ; toimitus Matti Kuusi, Sirkka Kurki-Suonio ja Simo Konsala ; toimitusneuvosto Martti Rapola ym. ; toim. Matti Kuusi ; Kirj. Yrjö Blomstedt. Suomalaisen kirjallisuuden seura. Otava, Helsinki 1968

## Lähteet
Taksera

__NOTOC__
**Taksera** on malilaisen Tamikrest-yhtyeen livealbumi, joka julkaistiin vuonna 2015. LP:stä on tehty 1&nbsp;500 levyn rajoitettu painos 180 gramman audiofiili vinyyli, avattavilla kansilla ja latauskoodilla. CD-levyä myytiin vuoden 2017 Euroopan kiertueen aikana.

## Kappaleet
Kaikki kappaleet Ousmane Ag Mossa.

#
#
#
#
#
#
#
#

## Kokoonpano
* Ousmane Ag Mossa – laulu, kitara
* Fatma Walet Cheikh – taustalaulu
* Cheikh Ag Tiglia – basso, kitara, taustalaulu
* Aghaly Ag Mohamedine – djembe, lyömäsoittimet, kosketinsoittimet, taustalaulu
* Ibrahim Ag Ahmed Salim – rummut, calabash
* Paul Salvagnac – kitara
* Cédric Maurel – rummut, lyömäsoittimet, kosketinsoittimet
* Wonou Walet Sidati – laulu, taustalaulu

## Lähteet
* ''Taksera'' discogs.com -sivustolla
Red Scare

**Red Scare** (suomeksi **punapelko** tai **punakammo**) on yhdysvaltalainen englanninkielinen termi, joka tarkoittaa kommunismin tai radikaalin vasemmistolaisuuden leviämiseen kohdistuvaa pelkoa yhteiskunnassa. Red Scare tunnetaan varsinkin kylmän sodan aikaisena antikommunismina, johon on viitattu senaattori Joseph McCarthyn mukaan myös mccarthyismina.

## Historia

Yleisimmin termiä *red scare* käytetään kahdesta ajanjaksosta Yhdysvaltain historiassa. Ensimmäinen *red scare* vuosina 1917–1920 liittyi uhkaan, jonka koettiin tulevan amerikkalaisesta työväenliikkeestä, anarkistien vallankumouksesta ja poliittisesta radikalismista. Ensimmäinen red scare laantui vuonna 1920, kun valtionsyyttäjä A. Mitchell Palmerin ennustus vallankaappauksesta ei toteutunut.

Toinen *red scare*  koettiin Yhdysvalloissa vuosina 1947–1957, jolloin kotimaisten tai ulkomaisten kommunistien pelättiin soluttautuvan yhteiskuntaan ja liittovaltion hallintoon. Kausi tunnetaan senaattori Joseph McCarthyn mukaan mccarthyismina.

## Lavender Scare
Toiseen *Red Scareen* liittyi myös vähemmän tunnettu *Lavender Scare*, jossa vainottiin homoseksuaaleja, joita pidettiin epäluotettavina ja alttiina kommunistiselle vaikutustoiminnalle. Se johti ”seksipervertikkojen” (homot ja lesbot) irtisanomiseen julkisista viroista kansallisen turvallisuuden nimissä. Aihetta on selvittänyt David K. Johnson kirjassaan *The Lavender Scare (2004)*. Kärsineitä henkilöitä olivat esimerkiksi Frank Kameny, Barbara Gittings, Allen Ginsberg ja Harry Hay.

Kansalaisaktivisti Olli Stålströmin mukaan kansainvälinen korkeakirkollinen hengellinen järjestö Moraalinen varustautuminen nimesi kaksi toisiinsa kytkeytynyttä pahaa: kommunismin ja homoseksualismin, joita vastaan piti taistella.

Vuonna 1952 homoseksuaalisuus listattiin ensimmäisessä *[[Diagnostic and Statistical Manual of Mental Disorders]]*issa (DSM) persoonallisuuden häiriönä sosiopatiana nimikkeellä *sociopathic personality disturbance*.

Lavender Scarella oli kauaskantoisia seurauksia, sillä julkisten virkojen työsyrjintä korjattiin lainsäädännöllä vasta vuonna 1975 ja vasta vuonna 1995 luovuttiin homohakijoiden turvallisuustarkastuksista julkisissa viroissa.

## Katso myös
* Hollywoodin musta lista

## Lähteet
TSR, Inc.

**TSR, Inc.** oli yhdysvaltalainen roolipelien julkaisija, joka on julkaissut muun muassa *[[Dungeons & Dragons]]* -pelin. TSR:n perusti Gary Gygax yhdessä Don Kayen kanssa vuonna 1973 ja pelin ensimmäinen painos myytiin loppuun alle vuosi perustamisen jälkeen.

Gygax myi oman osuutensa vuonna 1985. Yritys sai tiukan tekijänoikeuspolitiikkansa vuoksi lempinimen "T$R: They sue regularly". Wizards of the Coast osti velkaongelmaisen TSR:n vuonna 1997.

## Lähteet
Helsingin tiedemuseo

**Helsingin tiedemuseo** on vuonna 2013 Helsinkiin suunniteltu tieteen ja tekniikan museo. Sen taustavoimina olivat Helsingin yliopisto, Aalto-yliopisto, Helsingin kaupunki ja Tekniikan museo. Museon piti avautua Suomen itsenäisyyden juhlavuonna 2017, mutta hanke kaatui rahoituspulaan ja on toistaiseksi jäissä. Hankkeen selvitysmies tiedekeskus Heurekan entinen johtaja, professori Per-Edvin Persson laati hankkeesta samana vuonna 36-sivuisen selvityksen.

Museo olisi vaatinut noin 7000-15000 neliömetriä tilaa. Rakentaminen olisi maksanut 21 miljoonasta, 45 miljoonaan euroon. 

## Lähteet
Anžejs Pasečņiks

**Anžejs Pasečņiks** (s. 20. joulukuuta 1995 Riika) on latvialainen koripalloilija.

Isona laitahyökkääjänä tai sentterinä pelaava Pasečņiks siirtyi 2010-luvun puolivälissä kotimaastaan Espanjaan. Hän voitti Latvian mestaruuden vuosina 2013 ja 2015 sekä Espanjan supercupin vuonna 2014. Orlando Magic varasi Pasečņiksin 25. vuorolla  mutta oikeudet häneen siirrettiin saman tien Philadelphia 76ersille. Philadelphia luopui myöhemmin oikeudestaan, ja Pasečņiks siirtyi vuonna 2019 Washington Wizardsiin, jossa hän teki NBA-debyyttinsä joulukuussa 2019 Chicago Bullsia vastaan pelattuaan alkukauden Washingtonin farmijoukkueessa Capital City Go-Gossa.

Pasečņiks on edustanut myös Latvian miesten maajoukkuetta.

## Lähteet
* Profiili  Liga ACB 
* Profiili EuroCup 

### Viitteet

## Aiheesta muualla
* Anzejs Pasecniks Basketball Profile eurobasket.com 
* Profiili FIBA Archive
Alpha Kaba

**Alpha Kaba** (s. 29. tammikuuta 1996 Blois) on ranskalainen koripalloilija.

Isona laitahyökkääjänä tai sentterinä pelaava Kaba on pelannut urallaan kotimaansa lisäksi Serbiassa. Hän voitti Serbian cup-mestaruuden vuonna 2016 ja oli Adrianmeren liigan levypallokuningas kaudella 2016–2017. Atlanta Hawks varasi Kaban 60. vuorolla .

## Lähteet
* Profiili Adrianmeren liiga 
* Profiili LNB 

### Viitteet

## Aiheesta muualla
* Alpha Kaba Basketball Profile eurobasket.com 
* Profiili FIBA Archive
Mihai Nedef

**Mihai Nedef** (8. marraskuuta 1931 Bukarest – 10. kesäkuuta 2017) oli romanialainen koripalloilija ja koripallovalmentaja.

Nedef pelasi Romanian miesten maajoukkueessa Helsingin kesäolympialaisissa 1952 ja seitsemässä peräkkäisessä EM-turnauksessa vuosina 1953–1965. Parhaimmillaan Romania sijoittui näissä turnauksissa viidenneksi vuonna 1957. Nedef myös valmensi Romanian miesten maajoukkuetta vuoden 1975 EM-kilpailut mukaan lukien. Seuraurallaan Nedef voitti Steaua Bukarestissa pelaajana kymmenen peräkkäistä Romanian mestaruutta ja valmentajana samassa seurassa kuusi mestaruutta lisää. Nedefin kuolemasta 85-vuotiaana uutisoitiin 10. kesäkuuta 2017.

## Lähteet

## Aiheesta muualla
* Mihai Nedef Bio, Stats, and Results  Olympics at Sports-Reference.com 
* Profiili FIBA Archive
Aigle Royal

**Aigle Royal** on L’Algérinon viides sooloalbumi, joka julkaistiin 6. lokakuuta 2014. Levyllä vierailivat rap-artistit Soprano, Jul ja Tunisiano. Levyltä julkaistiin yksi single Humeur d’un soir.

## Kappaleet
# Ça va aller
# Aigle Royal
# Grosse Garde Robe
# Salam (feat. Soprano)
# Les bronzés font du biff
# On m’a dit (feat. Jul)
# Humeur d’un jour
# Ma hlel
# Petit Sam
# La Vie que je mène
# Amane Amane (feat. Tunisiano)
# Dieu soit loué
# Gamberge
# Humeur d’un soir

## Listasijoitukset

## Lähteet
Marja Wuorenheimo

**Marja Kirstein**, sukunimi aik. **Wuorenheimo** (24. kesäkuuta 1926 Heinävesi – 2. maaliskuuta 2017 Espanja) oli suomalainen filosofian maisteri ja englannin ja saksan kielen opettaja.

Kirstein kävi koulunsa Lappeenrannassa ja ylioppilaaksi päästyään valmistui filosofian kandidaatiksi Helsingin yliopistosta. Hän toimi englannin ja saksan kielen opettajana muun muassa Töölön yhteiskoulussa 1954–1966 ja Sotakorkeakoulussa 1962–1977. Hän opetti käytännön englantia myös radiossa, oli opetusharjoittelun ohjaajana Helsingin va. opettajakorkeakoulussa ja kuului jäsenenä ylioppilastutkintolautakuntaan. Vuodesta 1966 alkaen Kirstein alkoi organisoida Helsingin kaupungin suomenkielisissä kansakouluissa aloitettua englannin kielen opetusta. Kirstein toimi viimeksi Helsingin kouluviraston ohjantajaoksen päällikkönä jääden eläkkeelle 1989.

Kirstein oli Suomen englannin kielen opettajien yhdistyksen puheenjohtaja 1969–1971, Suomen kieltenopettajien liitto Sukolin puheenjohtaja 1974–1980, Suomen akateemisten naisten liiton varapuheenjohtaja 1984–1986 ja Euroopan akateemisten naisten (UWE) varapuheenjohtaja 1986–1989.

Marja Kirstein oli naimisissa vuodesta 1989 Saksan liittotasavallan sotilasattasean eversti Martin Kirsteinin kanssa. Aikaisemmin hän oli naimisissa eversti Ossian Wuorenheimon kanssa.

## Teoksia
Nimellä *Marja Wuorenheimo*:
* *Listen and repeat : Yleisradion kolmas käytännöllinen englannin kielen oppikurssi* ; piirrokset Olli Javanainen. Tammi 1960
* *More English by radio : yleisradion neljäs käytännöllinen englannin kielen oppikurssi* ; piirrokset Elina Närhi. Tammi 1962
* *This is English* ; piirrokset Olli Javanainen. Tammi 1964
* *Ready, steady, go : kansakoulun englannin kielen oppikirja 1. 1, Textbook = oppikirja* ; tekijät Hope Castrén, Tauno Mustanoja, Marja Wuorenheimo ; kuv. ja taitto Lemmikki Louhimies. Weilin + Göös, Helsinki 1966, 7. painos 1971
* *Ready, steady, go : kansakoulun englannin kielen oppikirja 1. 2, Workbook = työkirja* ; tekijät Hope Castrén, Tauno Mustanoja, Marja Wuorenheimo ; kuv. ja taitto Lemmikki Louhimies. Weilin + Göös, Helsinki 1966, 7. painos 1971
* *Ready, steady, go : kansakoulun englannin kielen oppikirja 1. 3, Kuvataulut* ; tekijät Hope Castrén, Tauno Mustanoja, Marja Wuorenheimo ; kuv. ja taitto Lemmikki Louhimies. Weilin + Göös, Helsinki 1966
* *Ready, steady, go : kansakoulun englannin kielen oppikirja 1. 4, Methods : opettajan ohjekirja* ; tekijät Hope Castrén, Tauno Mustanoja, Marja Wuorenheimo. Weilin + Göös, Helsinki 1966
* *Pyrkimyksenä puhevalmius : Kielen alkeisopetuksen käsikirja*. Weilin + Göös, Helsinki 1967
* *Read and practise* ; piirrokset Olli Javanainen. Tammi 1967
* *Steps in America*. Weilin + Göös, Helsinki 1969

## Lähteet
Paleofiktio

**Paleofiktio** on esihistoriallista aikaa kuvaava kirjallisuuden lajityyppi. Termin kehitti suomalainen paleontologi Björn Kurtén kuvaamaan esihistorialliseen aikaan sijoittuvia romaanejaan *Den svarta tigern* (1978; suom. Musta Tiikeri, 1981) ja *Mammutens rådare* (1984; suom. Mammutin suojelija, 1984). Paleofiktio muistuttaa historiallista romaania kertoessaan menneistä ajoista, mutta sen kuvaamista tapahtumista ei ole säilynyt kirjallisia lähteitä nykypäivään. Tämän vuoksi paleofiktion kirjoittajan on mahdollista käsitellä aihettaan paljon vapaammin kuin historiallisen romaanin kirjoittajan, ja lajityypillä onkin yhteyksiä myös fantasiakirjallisuuteen ja muuhun spekulatiiviseen fiktioon.

## Taulukko suomennetuista paleofiktiokirjoista

## Taulukko suomalaisista paleofiktiokirjoista

## Lähteet
* 
*
Leo Kaila

**Leo Torsten Kaila** (22. marraskuuta 1919 – 7. maaliskuuta 1999) oli suomalainen filosofian lisensiaatti ja eduskunnan pikakirjoittaja.

Leo Kailan vanhemmat olivat tilastotieteilijä ja tietokirjailija Toivo T. Kaila ja Anna Aili Pohjonen. Kaila oli eduskunnan pikakirjoittajana 1949–1986 ja kauppakorkeakoulun pikakirjoituksen lehtorina 1971–1983. Hän oli Suomen Pikakirjoittajayhdistyksen johtokunnan jäsen 1956–1968 ja yhdistyksen kunniajäsen vuodesta 1992 alkaen. Kailasta tuli mestariluokan pikakirjoittaja 1955 ja pikakirjoituksen suurmestari 1961.

Kailan veljiä olivat tekniikan tutkija Martti Kaila ja opetusneuvos Sakari Kaila.

## Teoksia
* *Pikakirjoituksen alkeis- ja harjoituskirja* ; pikakirjoitteet Akseli Valta. WSOY 1960, 7. painos 1976
* *Opi lyhentämään : Pikakirjoituksen lyhennysoppi ja harjoituskirja yksinkertaistetun järjestelmän pohjalta* ; kirj. Leo Kaila, Unto Räty ; pikakirjoitteet Akseli Valta. WSOY 1966, 2. painos 1968, 3. painos 1977, 4. painos 1995
* *Pikakirjoitus*, Tiedon portaat osa 2. WSOY 1966
* *Matematiikka 1 a, Ensimmäistä kouluvuotta varten* ; laat. Jukka Hakalehto, Seppo Honkanen, Leo Kaila ja Esko Ranta ; kuvitus Elina Vanninen. WSOY 1968, 3. uus. painos 1971

## Lähteet
Targ

__NOTOC__
**Targ** on tunisialaisen Bargou 08 -yhtyeen esikoisalbumi, joka julkaistiin vuonna 2017.

## Kappaleet

#
#
#
#
#
#
#
#
#

## Kokoonpano
* Lassaed Bougalmi – gasba, zokra 
* Imed Rezgui – bendir
* Nidhal Yahyaoui – laulu, wtar 
* Sofyan Ben Youssef – syntetisaattori
* Benjamin Chaval – rummut

## Lähteet
* ''Targ'' discogs.com -sivustolla
Eye of the Beholder (pelisarja)

**Eye of the Beholder** on kolmiosainen tietokoneroolipelien sarja, jonka on kehittänyt Westwood Studios.

## Pelit
### Pääsarja
* *[[Eye of the Beholder (videopeli)|Eye of the Beholder]]* (1991)
* *[[Eye of the Beholder II: The Legend of Darkmoon]]* (1991)
* *[[Eye of the Beholder III: Assault on Myth Drannor]]* (1993)

### Spin-off
* *[[Dungeons & Dragons: Eye of the Beholder]]* (2002)

Game Boy Advancelle vuonna  julkaistu versio käyttää rajatumpaa säännöstä ja rajatummin mahdollisia pelaajahahmoja.

## Lähteet

## Aiheesta muualla
* Pelisarja MobyGamesissä
Martti Noponen

**Martti Robert Noponen** (7. kesäkuuta 1928 Pyhäjärvi Ol – 27. joulukuuta 2019 Helsinki) oli suomalainen Helsingin yliopiston valtio-opin professori. Hän oli Helsingin yliopiston yleisen valtio-opin apulaisprofessorina 1971–1991 sekä yleinen valtio-opin dosenttina 1966–1971 ja 1991–1996.

## Teoksia
* *Kansanedustajien sosiaalinen tausta Suomessa*, Helsingin yliopiston väitöskirja. Valtiotieteellisen yhdistyksen julkaisusarja. Politiikan tutkimuksia 6. Helsinki 1964
* *The legislative career in Finland* ; kirj. Martti Noponen ja Pertti Pesonen. Acta politica 3. Institutum politicum Universitatis Helsingiensis, Helsinki 1964
* *Valtio-oppi*, Tiedon portaat osa 5. WSOY 1968, julkaistu uudelleen nimellä *Politiikka tutkimuksen kohteena*. WSOY 1968, 2. painos 1969, 3. uus. painos 1972
* *Ohjeita pro gradu -tutkielman tekijöille*. 2. painos Helsingin yliopisto, yleisen valtio-opin laitos 1984, 3. tark. painos 1990, 4. tark. painos (toinen kirj. Juha Auvinen) 1996 
* *Noposten suku : Haapajärveltä v. 1800 Kärsämäen Porkkalan kylään muuttaneen Matti Gabrielinpoika Noposen, aik. Tulpon, jälkeläiset*. M. Noponen, Helsinki 1999, 2. uud. painos 2005
* *Arava-talon vaiheita Ruskeasuolla : As. oy Koroistentie 13 täytti 40 vuotta 15.5.1999*. Asunto-osakeyhtiö Koroistentie 13, Helsinki 2001

## Toimitustöitä
* *Kylä pieni Porkkalasta : muistelmia ja kuvauksia Porkkalan ja sen asukkaiden vaiheista Kärsämäellä* ; toimittanut Martti Noponen ; kartat Pertti Noponen ; piirrokset Tuula Lehtimäki. Kärsämäen kylätoimikunta, Kärsämäki 1997

## Lähteet

## Aiheesta muualla
* Martti Noposen muistokirjoitus Helsingin Sanomissa
Bahama kesäolympialaisissa 2012

**Bahama** osallistui vuoden 2012 kesäolympialaisiin jotka järjestettiin Lontoossa. Bahama sai lähetettyä paikalle yhteensä 24 urheilijaa joista 14 oli miehiä ja 10 naisia. Bahama sai lähetettyä urheilijoita pelkästään yleisurheiluun ja uimakilpailuihin. Lontoon olympialaisissa Bahama osallistui kuudettatoista kertaa kesäolympialaisiin.

Maan lipunkantajana avajaisissa toimi Chris Brown. Päättäjäisissä lipunkantajana toimi Chandra Sturrup.

Ainoan mitalinsa Bahama voitti miesten 4×400 metrin viestijuoksussa, jossa Chris Brown, Demetrius Pinder, Michael Mathieu ja Ramon Miller voittivat kultaa.

## Lähteet
Jerry Krause

**Jerome ”Jerry” Krause** (6. huhtikuuta 1939 Chicago, Illinois – 21. maaliskuuta 2017) oli yhdysvaltalainen koripallojohtaja, joka tuli tunnetuksi etenkin NBA-joukkue Chicago Bullsin 1990-luvun menestysvuosien general managerina. Hänet nimettiin kahdesti ksi.

## Ura

Krause toimi Bullsin general managerina vuodet 1985–2003. Michael Jordanin tähdittämä joukkue voitti 1990-luvulla kuusi NBA:n mestaruutta ja Krause n palkinnon vuosina 1988 ja 1996. Krausen aikana Bulls hankki muun muassa pelaajistoonsa Scottie Pippenin, Horace Grantin, Charles Oakleyn, tuolloin harvinaisemman ulkomaalaispelaaja Toni Kukočin ja päävalmentajakseen siihen mennessä suhteellisen vaatimattoman valmentajataustan Phil Jacksonin. Krause kuoli terveysongelmista kärsittyään 77-vuotiaana 21. maaliskuuta 2017. Hänet nimettiin kuukausi kuolemansa jälkeen Basketball Hall of Fameen.

## Lähteet
* Jerry Krause NBA & ABA Basketball Executive Record Basketball-Reference.com 

### Viitteet
Juho Vainio

**Juho Vainio** (27. syyskuuta 1880 Kaarina – 20. tammikuuta 1964) oli suomalainen rakennusurakoitsija, talousneuvos ja kiinteistö- ja rakennusalan vaikuttaja. Hän on kansanterveyden tukemiseen keskittyvän Juho Vainion säätiön perustaja.

Vaatimattomista oloista kotoisin ollut Vainio joutui taloudellisista syistä keskeyttämään opintonsa oppikoulussa ja myöhemmin Helsingin teollisuuskoulussa. Vainio loi omaisuutensa 1920- ja 1930-luvuilla Helsingin kiinteistömarkkinoilla. Hän oli Suomen Kiinteistöliiton varapuheenjohtajana 1922–1938, Helsingin Kiinteistöyhdistyksen puheenjohtajana 1925–1938, Suomen Talokeskus Oy hallituksen puheenjohtajana 1923–1933 sekä Suomen Asuntohypoteekkipankin hallituksen jäsenenä 1927–1937. Vainio sai vuonna 1951 talousneuvoksen arvonimen.

Juho Vainio perusti nimeään kantavan Juho Vainion säätiön syksyllä 1960. Säätiö keskittyi aluksi levittämään tietoa kuntoliikunnasta, luonnonmukaisesta kasvisravinnosta ja terveydenhoidosta sekä tupakan, alkoholin ja huumausaineiden aiheuttamista haitoista. Tätä varten säätiö perusti 1968 TEE-lehden (myöhemmin *Terve elämä*) jota se julkaisi 1990-luvun lopulle saakka. Juho Vainio oli itse parantunut vatsasairaudestaan Are Waerlandin kehittämän ravintoon, vesihoitoihin ja liikuntaan perustuneen ohjelman avulla. Juho Vainion säätiö alkoi jakaa vuodesta 1976 alkaen apurahoja kansanterveyden, ravitsemus- ja liikuntatutkimuksen sekä luonnonlääketieteen, kasvisravinnon, kuntoliikunnan ja terveiden elämäntapojen edistämiseen liittyville toiminnoille ja tutkimuksille.

## Lähteet

## Kirjallisuutta
* Kullervo Kemppinen : *Juho Vainio ja hänen perustamansa säätiö*. Juho Vainion säätiö, Helsinki 1990 
* Allan Tiitta : *Terveyden rakentaja : Juho Vainion säätiön historia 1960-2010*. Juho Vainion säätiö, Helsinki 2011
A1 Grand Prix -kausi 2006–2007

**A1 Grand Prix -kausi 2006–2007** oli A1GP -sarjan toinen kausi. Kausi alkoi 1. lokakuuta 2006 Hollannin Zandvoortin radalla ja päättyi 29. huhtikuuta 2007 Britannian Brands Hatchin radalle.

Sarjan mestaruuden voitti Saksa kuljettajina Nico Hülkenberg ja Christian Vietoris.

## Lähteet

## Aiheesta muualla